b'\n_START_ARTICLE_\nAgrias\n_START_SECTION_\nUtseende\n_START_PARAGRAPH_\nStore (vingespenn gjerne 70 \xe2\x80\x93 120\xc2\xa0mm) sommerfugler med p\xc3\xa5fallende kraftig kropp. De er de kraftigst bygde av dagsommerfuglene, og sterke flyvere. Hodet er stort og bredt, antennene er tynne og minst s\xc3\xa5 lange som halve forvingen. Vingene er gjerne fargerike (noen ganger ekstremt fargerike) p\xc3\xa5 oversiden, mens de p\xc3\xa5 undersiden vanligvis er gr\xc3\xa5 eller brune, slik at sommerfuglen ligner et vissent blad n\xc3\xa5r den sitter med sammensl\xc3\xa5tte vinger. De har ofte b\xc3\xa5nd av metallisk gr\xc3\xb8nt eller bl\xc3\xa5tt. Forvingene er mer eller mindre trekantede.\n_START_SECTION_\nLevevis\n_START_PARAGRAPH_\nPreponini er raske flygere, ofte ganske sky og vanskelige \xc3\xa5 fange eller studere p\xc3\xa5 n\xc3\xa6rt hold. Disse sommerfuglene bes\xc3\xb8ker sjelden blomster og holder seg mest mellom trekronene, men de kan komme ned til bakken for \xc3\xa5 drikke fra r\xc3\xa5tnende frukt, m\xc3\xb8kk, \xc3\xa5tsler eller lignende. S\xc3\xa6rlig hannene er territorielle og aggressive, og bruker vingenes takkede kanter som v\xc3\xa5pen n\xc3\xa5r de kjemper i luften. De sl\xc3\xa5ss ogs\xc3\xa5 om gode matkilder, for eksempel tr\xc3\xa6r der sevje flyter ut. De sl\xc3\xa5ende fargene synes bare n\xc3\xa5r sommerfuglene flyr, n\xc3\xa5r de lukker vingene er de som oftest kamuflasjefarget. Larvene lever p\xc3\xa5 forskjellige busker og tr\xc3\xa6r.\n_START_SECTION_\nEn overflod av navn\n_START_PARAGRAPH_\nCharaxinae er meget popul\xc3\xa6re mellom samlere, og det har blitt lagt ned mye arbeid i \xc3\xa5 lete etter \xc2\xabnye\xc2\xbb former. Siden mange av artene oppviser stor variasjon, har dette f\xc3\xb8rt til at det er publisert sv\xc3\xa6rt mange navn innen denne gruppen. I slekten Agrias har det blitt publisert over 400 navn, men en gjennomgang av slekten tydet p\xc3\xa5 at det mest sannsynlig bare finnes fem arter.'